ΚΑΝΟΝΙΣΜΟΣ (ΕΟΚ) αριθ. 1813/93 ΤΗΣ ΕΠΙΤΡΟΠΗΣ της 7ης Ιουλίου 1993 για τροποποίηση του κανονισμού (ΕΟΚ) αριθ. 570/88 για την πώληση σε μειωμένη τιμή και τη χορήγηση ενίσχυσης στο ανθόγαλο, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 6 παράγραφος 7, το άρθρο 12 παράγραφος 3 και το άρθρο 28,

Εκτιμώντας:

ότι κατόπιν τροποποιήσεων που έχουν επέλθει με τον κανονισμό (ΕΟΚ) αριθ. 124/92 της Επιτροπής (3), στον κανονισμό (ΕΟΚ) αριθ. 570/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3774/92 (5), ανέκυψε αντίφαση όσον αφορά την ομοιόμορφη κατανομή των οργανοληπτικών ιχνηθετών μεταξύ της διατύπωσης του άρθρου 6 παράγραφος 1 δεύτερο εδάφιο και του παραρτήματος ΙΙα- ότι, για λόγους νομικής κατοχύρωσης, πρέπει να συμπληρωθεί αναδρομικά το κείμενο του άρθρου 6 παράγραφος 2-

ότι διαπιστώθηκαν αποκλίσεις ως προς την ερμηνεία της έννοιας των ενδιάμεσων προϊόντων σε ορισμένα κράτη μέλη- ότι, προκειμένου να αρθεί αυτή η κατάσταση και για να αποτραπούν ενδεχόμενες διακρίσεις μεταξύ των επιχειρευομένων στην Κοινότητα, είναι ανάγκη να προβλεφθούν κριτήρια που καταστούν δυνατή την αντικειμενικότητα και τη διαφάνεια κατά την αναγνώριση της ταυτότητας των εν λόγω προϊόντων- ότι, ωστόσο, για τεχνικούς και εμπορικούς λόγους, πρέπει να θεωρούνται ως ενδιάμεσα προϊόντα τα προϊόντα τα οποία παράγονται με βάση το συμπυκνωμένο βούτυρο που ανταποκρίνεται στις προδιαγραφές του παραρτήματος IV του κανονισμού (ΕΟΚ) αριθ. 570/88 και πληρούν ορισμένους όρους, ιδίως δε μια ελάχιστη περιεκτικότητα σε βουτυρική λιπαρή ουσία-

ότι είναι, επιπλέον, σκόπιμο να διευκρινίζεται ότι τα ενδιάμεσα προϊόντα, καθώς και οι ενδιάμεσες μεταποιητικές εγκαταστάσεις πρέπει να υπόκεινται προηγουμένως σε διαδικασία έγκρισης- ότι προς αποτροπή καταχρήσεων κατά τη διαδικασία αυτή, πρέπει να προβλεφθεί ότι η έγκριση εξαρτάται από την απόδειξη ότι η ενσωμάτωση σε ενδιάμεσο προϊόν είναι αιτιολογημένη-

ότι στο άρθρο 23 παράγραφος 5 του κανονισμού (ΕΟΚ) αριθ. 570/88 προβλέπονται, για τα ιχνηθετημένα προϊόντα, λιγότερο αυστηρά μέτρα ελέγχου για τους μικρού μεγέθους τελικούς χρήστες οι οποίοι δεσμεύονται γραπτώς να αγοράζουν, κατά τη διάρκεια ετήσιας περιόδου, μέγιστες ποσότητες- ότι οι επιεικέστεροι έλεγχοι δεν βρίσκουν εφαρμογή εάν ο τελικός χρήστης δεν τηρήσει την υποχρέωσή του να αγοράσει τις καθορισμένες μέγιστες ποσότητες- ότι πρέπει να προβλεφθεί ότι η μη τήρηση της εν λόγω υποχρέωσης δεν πρέπει, σε όλες τις περιπτώσεις και χωρίς οριακή προθεσμία, να οδηγεί σε οριστική απώλεια του δικαιώματος για επιεικέστερους ελέγχους-

ότι η Επιτροπή Διαχείρισης Γάλακτος και των Γαλακτοκομικών Προϊόντων δεν διατύπωσε γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 570/88 τροποποιείται ως εξής:

1. Στο άρθρο 6 παράγραφος 2, προστίθεται το ακόλουθο εδάφιο:

"Εντούτοις, όσον αφορά τα ανθόγαλα, οι διατάξεις του πρώτου εδαφίου δεν εφαρμόζονται αν τα προϊόντα που αναφέρονται στο παράρτημα ΙΙα σημείο 1 στοχείο α) προστίθενται σε τέτοιες ποσότητες ώστε να καθίσταται δυνατή η εκτίμηση της γεύσεως και του χρώματός τους μετά από ιχνηθέτηση και μέχρις ενσωματώσεως στα τελικά προϊόντα που αναφέρονται στο άρθρο 4 σημείο 2."

2. Το άρθρο 9 παράγραφος 1, το στοιχείο α) αντικαθίσταται από το ακόλουθο κείμενο:

"α) σύμφωνα με το άρθρο 10, η μεταποιητική εγκατάσταση και τα ενδιάμεσα προϊόντα εγκρίνονται ή όχι μετά από αίτηση στην οποία διευκρινίζονται ιδίως η σύνθεση των παραγόμενων προϊόντων και η περιεκτικότητά τους σε βουτυρική λιπαρή ουσία και όπου αποδεικνύεται ότι το στάδιο των εν λόγω ενδιάμεσων προϊόντων αιτιολογείται για την παραγωγή των τελικών προϊτων που αναφέρονται στο άρθρο 4. Παράλληλα προς την αίτηση για έγκριση, γνωστοποιείται στην αρμόδια αρχή ο κατάλογος των τελικών μεταποιητικών επιχειρήσεων και, κατά περίπτωση, ο κατάλογος των πωλητών οι οποίοι διαθέτουν τα προϊόντα στο εμπόριο. Οι κατάλογοι αυτοί ενημερώνονται σύμφωνα με τις διατάξεις που θεσπίζονται από το ενδιαφερόμενο κράτος μέλος."

3. Παρεμβάλλεται το ακόλουθο άρθρο 9α:

"Άρθρο 9α

Με την επιφύλαξη του άρθρου 4, τα ενδιάμεσα προϊόντα που αναφέρονται στο άρθρο 9 είναι προϊόντα άλλα από τα προϊόντα που υπάγονται στους κωδικούς ΣΟ 0401 και 0405.

Εντούτοις:

α) θεωρούνται ως ενδιάμεσα προϊόντα τα προϊόντα των οποίων η περιεκτικότητα σε βουτυρική λιπαρή ουσία είναι 82 % τουλάχιστον και τα οποία παράγονται αποκλειστικώς από το συμπυκνωμένο βούτυρο που αναφέρεται στο άρθρο 1 δεύτερο εδάφιο στοιχείο β) σε μεταποιητική εγκατάσταση προς τούτο εγκεκριμένη σύμφωνα με το άρθρο 10, εφόσον έχουν προστεθεί σε αυτά οι ιχνηθέτες που αναφέρονται στο άρθρο 6 παράγραφος 1- σ' αυτή την περίπτωση, η καταβαλλόμενη ελάχιστη τιμή πώλησης και το μέγιστο ποσό της χορηγούμενης ενίσχυσης ισούνται αντιστοίχως προς την ελάχιστη τιμή πώλησης και προς το μέγιστο ποσό ενίσχυσης που έχουν καθοριστεί σύμφωνα με το άρθρο 18 για το ιχνηθετημένο βούτυρο περιεκτικότητας σε λιπαρή ουσία 82 %-

β) δεν θεωρούνται ως ενδιάμεσα προϊόντα τα μείγματα που αναφέρονται στο παράρτημα VIII."

4. Το άρθρο 23 τροποποιείται ως εξής:

- στο σημείο 5, το δεύτερο εδάφιο αντικαθίσταται από το ακόλουθο κείμενο:

"Το παρόν σημείο εφαρμόζεται μόνον εάν ο τελικός χρήστης δεσμεύεται γραπτώς να αγοράσει, κατά τη διάρκεια ετήσιας περιόδου, μέγιστη ποσότητα 9 τόνων ισοδύναμου βουτύρου από το οποίο, κατά περίπτωση, μέγιστη ποσότητα 14 τόνων ανθογάλακτος ή, όσον αφορά το βούτυρο ή το συμπυκνωμένο βούτυρο, την ίδια ποσότητα σε ενδιάμεσα προϊόντα. Το παρόν σημείο δεν εφαρμόζεται για τον τελικό χρήστη ο οποίος δεν τήρησε την υποχρέωσή του. Η αρμόδια αρχή μπορεί, εντούτοις, εφόσον το κρίνει σκόπιμο, μετά από γραπτή αίτηση του χρήστη στην οποία εκτίθενται οι λόγοι για τη μη τήρηση της ανειλημμένης υποχρεώσεώς του να εγκρίνει ανάληψη νέας δέσμευσης εκ μέρους του ίδιου χρήστη. Η έγκριση αυτή μπορεί να εφαρμοοστεί μόνον αφού παρέλθει δωδεκάμηνο μετά την αίτηση. Στο μεταξύ, εφαρμόζεται ο έλεγχος που αναφέρεται στο σημείο 3."

- προστίθεται το ακόλουθο σημείο 8:

"8. Ένα έτος μετά την εφαρμογή του καθεστώτος που προβλέπεται στο άρθρο 9α του παρόντος κανονισμού, κάθε κράτος μέλος συντάσσει έκθεση, την οποία διαβιβάζει στην Επιτροπή, σχετικά με την εφαρμογή των διατάξεων που αφορούν τα ενδιάμεσα προϊόντα που αναφέρονται στο στοιχείο α) του εν λόγω άρθρου."

5. Προστίθεται ως παράρτημα VIII το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1993.

Εντούτοις, το άρθρο 1 σημείο 1 εφαρμόζεται από τις 7 Μαΐου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 215 της 30. 7. 1992, σ. 64.

(3) ΕΕ αριθ. L 14 της 21. 1. 1992, σ. 28.

(4) ΕΕ αριθ. L 55 της 1. 3. 1988, σ. 31.

(5) ΕΕ αριθ. L 383 της 29. 12. 1992, σ. 48.

ΠΑΡΑΡΤΗΜΑ

"ΠΑΡΑΡΤΗΜΑ VIII

Προϊόντα για τα οποία ο λόγος στο άρθρο 9α στοιχείο β)

1. Παρασκευάσματα τα οποία λαμβάνονται με ανάμειξη βουτυρικής λιπαρής ουσιάς και λιπαρών ουσιών υπαγόμενων στο κεφάλαιο 15 της συνδυασμένης ονοματολογίας, με εξαίρεση των προϊόντων που υπάγονται στον κωδικό ΣΟ 1806.

2. Παρασκευάσματα τα οποία λαμβάνονται με ανάμειξη βουτυρικής λιπαρής ουσιάς και προϊόντων υπαγόμενων στο κεφάλαιο 21 και λαμβανομένων από προϊόντα που υπάγονται στο κεφάλαιο 15."